**บทที่ 1**

**บทนำ**

**1.1 ลักษณะของแผนยุทธศาสตร์การพัฒนา**

แผนยุทธศาสตร์การพัฒนา หมายถึง แผนพัฒนาเศรษฐกิจและสังคมขององค์กรปกครอง

ส่วนท้องถิ่นที่กำหนดยุทธศาสตร์ และแนวทางการพัฒนาขององค์กรปกครองส่วนท้องถิ่น ซึ่งแสดงวิสัยทัศน์

พันธกิจและจุดมุ่งหมายเพื่อการพัฒนาในอนาคต โดยสอดคล้องกับแผนพัฒนาเศรษฐกิจและสังคมแห่งชาติ แผนบริหารราชการแผ่นดิน นโยบายรัฐบาล ยุทธศาสตร์การพัฒนาจังหวัด ตลอดถึงกรอบยุทธศาสตร์การพัฒนาองค์กรปกครองส่วนท้องถิ่นในเขตจังหวัด

การจัดทำแผนยุทธศาสตร์การพัฒนา จึงเป็นกระบวนการที่สำคัญอย่างยิ่งในการกำหนดทิศทางในอนาคต โดยคำนึงถึงสภาพการณ์ภายใต้แนวทางการพัฒนาเพื่อให้บรรลุถึงจุดมุ่งหมายที่ได้กำหนดไว้บนพื้นฐานของการรวบรวม และวิเคราะห์ข้อมูลอย่างเป็นระบบ โดยสอดคล้องกับศักยภาพของท้องถิ่นและสภาพปัญหาความต้องการของประชาชน

**1.2 วัตถุประสงค์ของการจัดทำแผนยุทธศาสตร์การพัฒนา**

2.1 เพื่อเป็นการกำหนดแนวทางในการพัฒนาขององค์การบริหารส่วนตำบล โดย

สอดคล้องกับยุทธศาสตร์การพัฒนาระดับชาติ ยุทธศาสตร์การพัฒนากลุ่มจังหวัด/จังหวัดให้เป็นในทิศทางเดียวกัน

2.2 เพื่อศึกษา วิเคราะห์ กำหนดภารกิจหลักในประเด็นยุทธศาสตร์ วัตถุประสงค์และ

แนวทางการดำเนินการของแผนยุทธศาสตร์ให้เหมาะสม ชัดเจน และทันต่อการเปลี่ยนแปลงของสถานการณ์ทั้งทางด้านเศรษฐกิจ การเมือง และเทคโนโลยีสมัยใหม่

2.3 เพื่อให้มีแผนยุทธศาสตร์การพัฒนาสำหรับใช้เป็นแนวทางในการจัดทำแผนพัฒนาสามปี

ขององค์การบริหารส่วนตำบลดอน ให้ก้าวไปข้างหน้าด้วยความสำเร็จได้อย่างมั่นใจ

2.4 เพื่อให้บุคลากรในองค์กรและประชาชนทั่วไปได้ทราบถึงทิศทาง หรือกรอบการบริหาร

ราชการขององค์การบริหารส่วนดอน และมีส่วนร่วมในการพัฒนาให้บรรลุวัตถุประสงค์ตามประเด็นยุทธศาสตร์ วัตถุประสงค์ และแนวทางการพัฒนาที่ได้กำหนดไว้

**1.3 ขั้นตอนในการจัดทำแผนยุทธศาสตร์การพัฒนา**

3.1 การเตรียมการจัดทำแผนยุทธศาสตร์การพัฒนา

3.2 การรวบรวมข้อมูลและปัญหาสำคัญ

3.3 การวิเคราะห์ศักยภาพเพื่อประเมินสถานภาพการพัฒนาของท้องถิ่นในปัจจุบัน

3.4 การกำหนด วิสัยทัศน์ และภารกิจการพัฒนาท้องถิ่น

3.5 กำหนดจุดมุ่งหมายเพื่อการพัฒนาที่ยั่งยืน

3.6 การกำหนดวัตถุประสงค์การพัฒนาท้องถิ่น

3.7 การกำหนดยุทธศาสตร์การพัฒนา และแนวทางการพัฒนา

3.8 การกำหนดเป้าหมายการพัฒนาท้องถิ่น

3.9 การอนุมัติและประกาศใช้แผนยุทธศาสตร์การพัฒนา

**4. ประโยชน์ของการจัดทำแผนยุทธศาสตร์การพัฒนา**

4.1 สามารถช่วยให้การบริหารการพัฒนาขององค์การบริหารส่วนตำบลดอน ได้บรรลุวัตถุประสงค์และเป้าหมายตามประเด็นยุทธศาสตร์การพัฒนาได้อย่างมีประสิทธิภาพ

4.2 เป็นเอกสารสำหรับใช้เป็นกรอบแนวทางในการจัดทำแผนพัฒนาสามปี

4.3 สามารถช่วยประหยัดเวลา บุคลากรและงบประมาณในการบริหารภายใต้ข้อจำกัดของสภาพแวดล้อมภายในองค์กร

4.4 สามารถพัฒนาท้องถิ่น และแก้ไขปัญหาได้ตรงตามความต้องการของประชาชนได้อย่างแท้จริง