**ส่วนที่ 4**

**แนวทางการติดตามประเมินผล**

**4.1 กรอบและแนวทางในการติดตามและประเมินผล**

การติดตามประเมินผลถือเป็นเครื่องมือที่จำเป็นในการปรับปรุงประสิทธิภาพของแผนพัฒนาสามปี หากไม่มีระบบติดตามและประเมินผลการดำเนินตามแผนพัฒนาสามปี ย่อมส่งผลกระทบต่อการดำเนินงาน ประชาชนไม่ได้รับประโยชน์ได้อย่างแท้จริง ถ้ามีระบบการติดตามและประเมินผลที่ดีในทางตรงกันข้ามจะก่อให้ประสิทธิภาพในการใช้ต้นทุนและการดำเนินงานในหลายด้าน รวมทั้งเข้าถึงกลุ่มเป้าหมาย เกิดการแลกเปลี่ยนเรียนรู้และเพิ่มขีดความสามารถในการนำข้อมูลมาใช้ในการปฏิบัติงานได้อย่างมีประสิทธิภาพ และเป็นการสร้างแนวทางการมีส่วนร่วมของประชาชนได้อีกทางหนึ่ง

4.2 ระเบียบ วิธีและเครื่องมือในการติดตามและประเมินผล

ในการติดตามและประเมินผลพัฒนาขององค์การบริหารส่วนตำบลดอน ได้ดำเนินตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และคู่มือการติดตามและประเมินผล การจัดทำและแปลงแผนไปสู่การปฏิบัติขององค์กรปกครองส่วนท้องถิ่นตามขั้นตอนที่กำหนดสรุปได้ดังนี้

4.2.1 ดำเนินการแต่งตั้งคณะกรรมการติดตามและประเมินผลแผนพัฒนาตามระเบียบฯ

4.2.2 กำหนดแนวทาง วิธีการในการติดตามและประเมินผลแผนพัฒนา

4.2.3 ดำเนินการติดตามและประเมินผล

4.2.4 ดำเนินการเก็บรวบรวมผลการดำเนินงานของแต่ละส่วนราชการที่กำหนด

4.2.5 ประมวลและสรุปผลการติดตามและประเมินผล

4.2.6 รายงานและเสนอความคิดเห็นซึ่งได้มาจากการติดตามและประเมินผลแผนพัฒนาต่อผู้บริหารท้องถิ่นและประกาศผลการติดตามและประเมินผลให้ประชาชนในท้องถิ่นทราบภายในเดือนธันวาคมของทุกปี

เพื่อปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 28 จึงได้แต่งตั้งคณะกรรมการติดตามและประเมินผลแผนพัฒนาขององค์การบริหารส่วนตำบลดอน ตามคำสั่งองค์การบริหารส่วนตำบลดอน ที่ 431/2557 ลงวันที่ 14 พฤศจิกายน 2557 ประกอบด้วย

๑. นายมะนอ เปาะจิ สมาชิกสภา อบต. กรรมการ

๒. นายสุรศักดิ์ หิรัญวิญญู สมาชิกสภา อบต. กรรมการ

๓. นายนิกร แก้วลายพรหม สมาชิกสภา อบต. กรรมการ

๔. นายนาวิน จันทรมณี ผู้แทนประชาคม กรรมการ

๕. นายมะลีเป็ง เจะแต ผู้แทนประชาคม กรรมการ

๖. นางจันทนา อินทกาญจน์ ผู้แทนหน่วยงานที่เกี่ยวข้อง กรรมการ

๗. นายอนันต์ จันทร์ศรี ผู้แทนหน่วยงานที่เกี่ยวข้อง กรรมการ

๘. นางสาวแวนูรไอนี แวหะยี รองปลัด อบต.ดอน กรรมการ

๙. นางสุชาดา คงประสิทธิ์ ผู้อำนวยกองคลัง กรรมการ

๑๐. นายเพียร สินทวี ผู้ทรงคุณวุฒิ กรรมการ

๑๑. นางรัตนา ณ ปัตตานี ผู้ทรงคุณวุฒิ กรรมการ

คณะทำงานเพื่อการติดตามและประเมินผลแผนพัฒนาองค์การบริหารส่วนตำบลดอน มีหน้าที่ดังต่อไปนี้

1. ดำเนินการติดตามและประเมินผลแผนพัฒนาองค์การบริหารส่วนตำบลดอนประจำปี ตามแบบ 3/1 แบบ 3/2 และ แบบ 3/3

2. สรุปผลการติดตามและประเมินผลแผนพัฒนาองค์การบริหารส่วนตำบลดอน รายงานผลการติดตามและประเมินผลต่อคณะกรรมการติดตามและประเมินผลแผนพัฒนาองค์การบริหารส่วนตำบลดอน ภายในเดือนธันวาคม